U skladu sa članom 107. Zakona o visokom obrazovanju („Službene novine Kantona Sarajevo“, broj: 36/22), članom 174. Statuta Univerziteta u Sarajevu, Pravilima studiranja za prvi i drugi ciklus studija, integrisani, stručni i specijalistički studij na Univerzitetu u Sarajevu, Odlukom Senata Univerziteta u Sarajevo broj: 01-11-45/24 od 26. 06. 2024. godine o bitnim elementima ugovora o studiranju i Odlukom Vlade Kantona Sarajevo o davanju saglasnosti na visinu participacije cijena usluga, upisnina i drugih troškova studija Univerziteta u Sarajevu te fakulteta i akademija u njegovom sastavu („Službene novine Kantona Sarajevo“, br.: 19/09, 31/12, 36/12, 4/15, 15/15, 16/18, 21/18 i 25/21), ugovorne strane:

**1. UNIVERZITET U SARAJEVU – PEDAGOŠKI FAKULTET (u daljnjem tekstu:članica),**

 **sa sjedištem u Sarajevu, Skenderija 72, zastupan od dekana prof.dr. Maleč Daniel i**

**2. STUDENT \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**(ime i prezime) **(u daljnjem tekstu: student),**

**rođen/a \_\_\_\_\_\_\_\_\_\_\_\_\_\_\_\_\_\_\_\_**(datum rođenja) **godine u \_\_\_\_\_\_\_\_\_\_\_\_\_\_\_**(mjesto rođenja)**, JMBG**\*(ili neki

drugi identifikator) **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, upisan/a akademske \_\_\_\_\_\_\_\_\_\_\_ godine u I** **ciklus**

**studija, u statusu redovnog studenta, zaključuju:**

**UGOVOR O STUDIRANJU**

**za I ciklus studija**

**Predmet ugovora**

**Član 1.**

Predmet ovog ugovora je reguliranje međusobnih prava i obaveza između članice i studenta.

**Prava i obaveze članice**

**Član 2.**

Članica se obavezuje da studentu obezbijedi uvjete za prisustvo i praćenje nastave, polaganje ispita u propisanim ispitnim rokovima, stjecanje diplome i odgovarajućeg stručnog/naučnog/umjetničkog zvanja po okončanju studija u skaldu sa studijskim programom, kao i druga prava utvrđena Zakonom o visokom obrazovanju Kantona Sarajevo, Statutom Univerziteta u Sarajevu, Pravilima studiranja za prvi i drugi ciklus studija, integrisani, stručni i specijalistički studij na Univerzitetu u Sarajevu i drugim važećim aktima Kantona Sarajevo, Univerziteta u Sarajevu i članice.

**Član 3.**

Članica ima pravo da od studenta naplati školarinu, upisninu kao i druge naknade koje uključuju naknadu za razvoj informacionog sistema i informacione infrastrukture na Univerzitetu u Sarajevu i druge usluge utvrđene aktom Osnivača kojim se uređuje visina participacije.

**Prava i obaveze studenta**

**Član 4.**

U skladu sa Zakonom o visokom obrazovanju Kantona Sarajevo, Statutom Univerziteta u Sarajevu i Pravilima studiranja, student ima sljedeća prava:

1. prisustvovanje svim oblicima nastave,
2. kvalitetan nastavni proces u skladu sa usvojenim planom i programom,
3. blagovremeno i tačno informiranje o svim pitanjima koja se odnose na studij,
4. da na transparentan način bude upoznat o rasporedu nastave i ispitnim terminima na nivou studijske godine i to u prve dvije sedmice studijske godine,
5. ravnopravnost u pogledu uvjeta studija i tretmana na visokoškolskoj ustanovi kao i na povlastice koje nosi status studenta,
6. različitost i zaštitu od diskriminacije,
7. pravo na zdravstvenu zaštitu u skladu sa Zakonom,
8. korištenje biblioteke i drugih usluga koje se pružaju studentima na visokoškolskoj ustanovi, a u

skladu sa općim aktima članice/Univerziteta,

1. konsultacije i pomoć akademskog osoblja u savladavanju nastavnog sadržaja, a posebno pri izradi završnog rada,
2. slobodu mišljenja i iznošenja ličnih stavova koji su u vezi sa nastavnim sadržajem u toku realiziranja nastavnog procesa,
3. evaluaciju rada akademskog osoblja,
4. priznavanje i prijenos bodova između visokoškolskih ustanova s ciljem osiguranja mobilnosti,
5. učešće u postupku izbora za studentsko predstavničko tijelo i druga tijela ustanovljena Statutom

Univerziteta u Sarajevu,

1. sudjelovanje u radu studentskih organizacija,
2. sudjelovanje u radu i odlučivanju tijela fakulteta/akademije u skladu sa Statutom,
3. završiti studijski program po kojem je upisan na fakultet/akademiju Univerziteta u Sarajevu u roku trajanja jednog ciklusa studija plus dvije studijske godine,
4. zaštitu u slučaju povrede nekog od njegovih prava na način utvrđen Zakonom i Statutom,
5. druga prava predviđena Statutom i drugim općim aktima Univerziteta ili fakulteta/akademije.

**Član 5.**

1. Student ima pravo završiti studijski program na koji je upisan u roku ne dužem od njegovog nominalnog trajanja produženog za dvije akademske godine.
2. Članica zadržava pravo izmjena i dopuna nastavnog plana i programa u skladu sa Zakonom o visokom obrazovanju Kantona Sarajevo i Statutom Univerziteta u Sarajevu i ne može se primjenjivati retroaktivno, u smislu utvrđivanja dodatnih obaveza studentu i to za studijsku godinu koju je student uspješno okončao te za tekuću studijsku godinu.
3. O izmjenama i dopunama nastavnog plana i programa članica je dužana blagovremeno informirati studenta.
4. Nastavni plan i program u formi tabele ili ECTS kataloga/informacijskog kataloga može biti sastavni dio ugovora o studiranju.

**Član 6.**

Student koji studira na članici Univerziteta u Sarajevu ima sljedeće obaveze:

1. pridržavati se Pravila studiranja koja je propisao Univerzitet u Sarajevu,
2. ispunjavati nastavne i druge obaveze studenta,
3. iskazivati poštovanje prema pravima akademskog i neakademskog osoblja, kao i pravima drugih

studenata na članici,

1. uredno izvršavati svoje studijske obaveze i učestvovati u akademskim aktivnostima,
2. poštivati kućni red, etički kodeks i kodeks ponašanja i oblačenja,
3. postupati savjesno sa imovinom članice, a u slučaju nesavjesnog postupanja i pričinjene materijalne štete dužan je istu nadoknaditi u skladu sa odlukom vijeća članice,
4. druge obaveze utvrđene Zakonom, Statutom ili drugim aktom Univerziteta u Sarajevu,.

**Finansiranje studija**

**Član 7.**

1. Jedinične cijene usluga, upisnina i školarina utvrđene su odlukama Upravnog odbora Univerziteta u Sarajevu i Odlukom Vlade Kantona Sarajevo o davanju saglasnosti na visinu participacije cijena usluga, upisnina i drugih troškova studija Univerziteta u Sarajevu, te fakulteta i akademija u njegovom sastavu (“Službene novine Kantona Sarajevo“, broj: 19/09, 31/12, 36/12, 4/15, 15/15, 16/18, 21/18 i 25/21).
2. Iznos upisnine, po osnovu Odluke iz prethodnog stava, uplatit će se prilikom upisa u odgovarajuću godinu studija, ukoliko važećim aktima nije utvrđeno drugačije.

Školarina u iznosu 100,00 KM (redovnog studija), po osnovu Odluke o visini Participacije/Odluke Upravnog odbora Univerziteta u Sarajevu, uplatit će se:

\*Za I,II i integrisani studij

jednokratno, u punom iznosu prilikom upisa u odgovarajuću godinu studija.

1. Uplata školarine i upisnine vrši se na jedinstveni račun trezora, u skladu sa Instrukcijom o razvrstavanju i načinu uplate javnih vlastitih prihoda Univerziteta/članica, broj: 02-1-2/24 od 09. 01. 2024. godine, kojom je utvrđeno razvrstavanje i način uplate prihoda koje članice Univerziteta u Sarajevu ostvaruju obavljanjem svoje osnovne djelatnosti i koji predstavljaju javne prihode Budžeta Kantona Sarajevo, javne vlastite prihode članica Univerziteta, tekuće transfere i donacije, kapitalne transfere i ostale vrsta prihoda Univerziteta/članica a vezi sa Pravilnikom o javnim vlastitim prihodima Univerziteta u Sarajevu, broj: 02-45-2/23 od 11. 12. 2023. godine.

**Član 8.**

Troškovi participacije cijena usluga članica koji nisu obuhvaćeni članom 7. ovog ugovora padaju na teret studenta, shodno Odluci Vlade Kantona Sarajevo o davanju saglasnosti na visinu participacije cijena usluga, upisnina i drugih troškova studija Univerziteta u Sarajevu te fakulteta i akademija u njegovom sastavu.

**Član 9.**

Student ne može upisati narednu studijsku godinu, polagati ispite iz bilo kojeg predmeta u semestru, ukoliko nije uplaćena školarina na način predviđen članom 7. ovog ugovora.

**Član 10.**

1. Ukoliko student ne izvrši uplatu školarine u rokovima utvrđenim Odlukom Senata, članica će ga pisanim putem upozoriti na njegovu obavezu plaćanja.
2. Ukoliko student i nakon upozorenja ne uplati zaostalu školarinu, članica može raskinuti ovaj ugovor te pokrenuti postupak s ciljem naplate dugovanja.

**Član 11.**

1. Student koji je uplatio školarinu, a koji odluči da se ispiše sa studijskog programa prije početka nastave u akademskoj godini za koju je školarina uplaćena, ima pravo na povrat uplaćenih sredstava i može podnijeti zahtjev za povrat uplaćenog iznosa na ime školarine. Zahtjev za povrat uplaćenih sredstava na ime školarine podnosi se najkasnije 15 dana prije početka akademske godine.
2. Ukoliko student nakon početka akademske godine napusti studij, članica zadržava iznos do tada uplaćenih sredstava na ime školarine, uz obavezu studenta kojem je uplata školarine odobrena u ratama da izmiri preostale troškove školarine za tekuću godinu studija.

**Važenje ugovora**

**Član 12.**

Ovaj ugovor stupa na snagu danom potpisivanja i važi do završetka ciklusa studija.

**Ostale odredbe**

**Član 13.**

Na odnose koji nisu regulirani ovim ugovorom primijeniti će se odredbe Zakona o visokom obrazovanju Kantona Sarajevo, Statuta Univerziteta u Sarajevu, Pravila studiranja i drugih važećih akata.

**Član 14.**

Eventualne izmjene ovog ugovora će se definirati aneksom ugovora.

**Član 15.**

1. Ugovorne strane saglasne su da eventualne sporove prvenstveno rješavaju mirnim putem.
2. U slučaju da nastali spor stranke ne riješe sporazumno, nadležan je Općinski sud u Sarajevu.

**Član 16.**

Ovaj ugovor se sačinjava u dva istovjetna primjerka, od kojih svaka ugovorna strana zadržava po jedan ugovor.

**STUDENT/ICA DEKAN**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime studenta, JMBG\* prof.dr. Daniel Maleč

Sarajevo, datum: